62020TO0150(01)_INF
Rješenje predsjednika Općeg suda od 30. lipnja 2020. – Tartu Agro/Komisija
(predmet T-150/20 R)
„Privremena pravna zaštita – Državne potpore – Odluka kojom se potpora proglašava nespojivom s unutarnjim tržištem te kojom se nalaže njezin povrat – Zahtjev za suspenziju primjene – Nepostojanje hitnosti”
1.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Financijska šteta – Situacija koja može ugroziti postojanje društva tužitelja ili nepovratno izmijeniti njegov položaj na tržištu – Nepostojanje konkretnih i preciznih pokazatelja, potkrijepljenih podrobnim dokazima u pisanom obliku – Nepostojanje hitnosti
(čl. 278. i 279. UFEU-a; Poslovnik Općeg suda, čl. 156.)
(t. 28.-37.)
2.
Privremena pravna zaštita – Suspenzija primjene – Privremene mjere – Pretpostavke za određivanje – Hitnost – Teška i nepopravljiva šteta – Teret dokazivanja – Teška i nepopravljiva šteta za tužitelja – Ugrožavanje njegova osobnog interesa – Povreda prava trećih strana – Isključenost
(čl. 278. i 279. UFEU-a; Poslovnik Općeg suda, čl. 156.)
(t. 40.-42.)
Predmet
Zahtjev na temelju članaka 278. i 279. UFEU-a radi suspenzije primjene odluke Komisije C(2020) 252 final, od 24. siječnja 2020. koja se odnosi na državnu potporu SA.39182 (2017/C) (ex 2017/NN) (ex 2014/CP) koju je tužitelju dodijelila Republika Estonija.
Izreka
1.
Odbija se zahtjev za privremenu pravnu zaštitu.
2.
Ukida se rješenje od 30. ožujka 2020. Tartu Agro/Komisija (T-150/20 R).
3.
O troškovima će se odlučiti naknadno.